section_heading: Vojna karijera
paragraph_text: Colmar je 1861. počeo služiti vojni rok kao niži časnik, a od 1863. do 1864. bio je graničar u Toruńu. Upisao je vojnu akademiju 1864., ali privremeno prekida studije 1866. zbog sudjelovanja u Austrijsko-pruskom ratu, u kojem je i ranjen. Tijekom 1867. pridružuje se topografskoj sekciji glavnog stožera, pa je početkom Prusko-francuskog rata bio u stožeru zapovjednog generala pruske druge armije princa Friedricha Karla Nikolausa. Sudjelovao je u dvije bitke i u opsadi Metza. Poslije toga je sudjelovao u kamapanji u Loirei, uključujući bitke kod Orleansa i Le Mansa.